ದೇಶದ ಭವಿಷ್ಯ ಉಜ್ವಲವಾಗಿದೆ, ಮುಂದೆಯೂ ಅಮೆರಿಕನ್ನರಿಗಾಗಿ ಹೋರಾಡುತ್ತೇನೆ : ಟ್ರಂಪ್ ವಿದಾಯದ ಭಾಷಣ ಡಿಜಿಟಲ್ ಡೆಸ್ಕ್ : ತಮ್ಮ ಅಧಿಕಾರಾವಧಿಯ ಕೊನೆಯ ದಿನವಾದ ಇಂದು ಅಮೆರಿಕಾದ ಡೊನಾಲ್ಡ್ ಟ್ರಂಪ್ ಕೊನೆಯ ಬಾರಿಗೆ ವೈಟ್ ಹೌಸ್ ತೊರೆದಿದ್ದಾರೆ. ವೈಟ್ ಹೌಸ್ ನಿಂದ ತೆರಳಿದ ಟ್ರಂಪ್ ಮತ್ತು ಪತ್ನಿ ಜಾಯಿಂಟ್ ಏರ್ ಪೋರ್ಟ್ ಬೇಸ್ ನಲ್ಲಿ ದೇಶವನ್ನುದ್ದೇಶಿಸಿ ವಿದಾಯ ಭಾಷಣ ಮಾಡಿದ್ದಾರೆ. ಈ ಸಂದರ್ಭದಲ್ಲಿ ಮಾತನಾಡಿದ ಅವರು ಕಳೆದ ನಾಲ್ಕು ವರ್ಷ ಬಹಳ ಚೆನ್ನಾಗಿತ್ತು, ನಾನು ನನ್ನ ಕುಟುಂಬ, ಗೆಳೆಯರು ಹಾಗೂ ನನ್ನ ಸಿಬ್ಬಂದಿಗೆ ಧನ್ಯವಾದ ಹೇಳಲು ಬಯಸುತ್ತೇನೆ, ನಿಮ್ಮ ಶ್ರಮಕ್ಕೆ ಧನ್ಯವಾದ ಹೇಳಲು ಬಯಸುತ್ತೇನೆ ಎಂದು ಹೇಳಿದ್ದಾರೆ. ಕೊರೊನಾ ಸೋಂಕಿನ ಹಿನ್ನೆಲೆ ನಾವು ಸಾಕಷ್ಟು ಪೆಟ್ಟು ತಿಂದಿದ್ದೇವೆ, ಅಲ್ಲದೇ ಕೇವಲ 9 ತಿಂಗಳುಗಳಲ್ಲಿ ಕೊರೊನಾ ವ್ಯಾಕ್ಸಿನ್ ಕಂಡು ಹಿಡಿಯುವ ಮೂಲಕ ವೈದ್ಯಕೀಯ ಅಚ್ಚರಿ ಸೃಷ್ಟಿಸಿದ್ದೇವೆ ಎಂದರು. ಈ ದೇಶದ ಭವಿಷ್ಯ ಉಜ್ವಲವಾಗಿದೆ, ಮುಂದಿನ ಆಡಳಿತಕ್ಕೆ ಶುಭವಾಗಲಿ ಎಂದು ನಾನು ಹಾರೈಸುತ್ತೇನೆ , ಮುಂದೆಯೂ ಅಮೆರಿಕನ್ನರಿಗಾಗಿ ಹೋರಾಡುತ್ತೇನೆ ಎಂದು ಹೇಳಿದ್ದಾರೆ. ಉಚಿತ, ತಾಜಾ ಸುದ್ದಿಗಾಗಿ ನಮ್ಮ WhatAapp ಗ್ರೂಪ್ ಸೇರಿಕೊಳ್ಳಿ https:bit.ly39HcZ3m